ועדת הכלכלה, כנסת 20, פרוטוקול מספר 388, 2016-12-19 12:00

איתן כבל: גברתי מנהלת הוועדה, היועצת המשפטית, רשמת, דובר, חבר הכנסת וקנין, נציגי הממשלה, אורחים נכבדים.

איתן כבל: אני רוצה לנזוף במשרד החקלאות - לא שהנזיפות שלי ממש מזיזות לו - על האופן שבו הוא פועל מול הוועדה.

איתן כבל: אם לא היו חקלאים מהצד השני, הייתי מעיף את כולם לכל הרוחות.

איתן כבל: אמנם בוועדה יושבים אנשים שהם רק חברי כנסת, אבל יש להם לו"ז, יש להם עבודה קשה.

איתן כבל: יש פה צוות שעמל לילות כימים.

איתן כבל: זו איננה קלישאה, זו איננה אמירה מהפה אל החוץ.

איתן כבל: מי שעקב בחודשים האחרונים אחר עבודת הוועדה, ראה אותנו יושבים פה לילה אחרי לילה.

איתן כבל: ברוך השם הצלחנו לעמוד בכל המשימות.

איתן כבל: ועדת הכספים מתברברת עד לרגע זה.

יצחק וקנין: מתבוססת בדמה.

איתן כבל: מתבוססת ממש, היא לא מצליחה להוציא מתחת ידיה.

איתן כבל: החוקים הכי כבדים היו אצלנו.

איתן כבל: סיימנו את הכל בלי הסתייגות אחת.

איתן כבל: בכל ההצבעות אין מתנגד אחד.

איתן כבל: היו מלחמות עולם.

איתן כבל: משרד החקלאות, זו ממש חוצפה.

איתן כבל: כשתצטרכו משהו כמשרד, וזה אחרי שכבר הוצאתי רשימה ארוכה של כרטיסים צהובים, אתם לא תקבלו ממני.

איתן כבל: אני לא יודע מה זה יהיה.

איתן כבל: פחות משבועיים אנחנו בסוף שנה, כאשר עד לרגע זה לא קיבלנו את עניין החלב.

<אסף לוי: הנוסח הרשמי לא נשלח לוועדה.

<אסף לוי: הכנו את כל החומר.

איתן כבל: זה לא משנה.

איתן כבל: אני לא יכול להתייחס ולעסוק בדברים שהם לא חלוטים, כי גם מה שמובא הוא לא חלוט.

<אסף לוי: אנחנו לוחצים יום יום על משרד המשפטים לקבל אישור נוסח.

איתן כבל: תחשוב שזה עמונה, שצריך להוציא את זה מהרגע להרגע.

<לאה ורון: לבסוף, אחרי שהוצאנו כל כך הרבה תחינות ובקשות, ב-7 בדצמבר הבאת את התקנות.

<אסף לוי: אחת הסיבות שזה התעכב היא שרצינו לסגור את הדברים שיושב-ראש הוועדה ביקש מאיתנו.

איתן כבל: יקירי, זה בכלל לא חשוב, הייתה לכם שנה לטפל בביצים המחורבנות האלו.

איתן כבל: שנה, לא שבוע לפני.

<אסף לוי: מקבל.

איתן כבל: אני חושב שהוועדה נוהגת איך שהיא נוהגת רק בזכות החקלאים שהיא רואה לנגד עיניה.

איתן כבל: אין שום סיבה שהכללים האלה לא יעברו כמה שיותר מהר.

איתן כבל: אני לא מתכוון למצוא את עצמי בשטח השמדה בין החקלאים.

איתן כבל: העניינים עכשיו הם עניינים שקשורים אך ורק אליכם, בתוככם.

איתן כבל: אפשר לסיים את זה בטוב.

איתן כבל: אל תביאו את המלחמות לפה, זה לא המקום.

איתן כבל: אני הולך להפעיל את השכל הישר, כדי לנסות ולהוציא מתחת ידיי את הדברים הכי נכונים.

<אסף לוי: התקנות זהות לתקנות שאושרו על ידי הוועדה בשנת 2016.

<אסף לוי: עשינו כמה שינויים בעקבות החלטת ממשלה שמעדכנת את הגדרת יישובי צמודי גדר מ-1 קילומטר ל-2 קילומטר.

איתן כבל: לבקשת הוועדה ויושב-ראש הוועדה.

<אסף לוי: תיקנו את החלטה 667 לאזורי עדיפות לאומית.

<אסף לוי: באותו תיקון החלטה, יש תיקון רוחבי שמאפשר לשרים, לאחר יידוע שר האוצר, לתת עדיפות ליישובים חדשים כקבוצה נפרדת.

<אסף לוי: גם כאן התייחסנו לזה בתקנות.

<אסף לוי: אנחנו נדרשים לבצע התייעצות עם המועצה על התקנות.

<אסף לוי: העברתי לוועדה את הדף המרכז של המועצה לגבי מה קיבלנו ומה לא.

<אסף לוי: בשונה משנה שעברה, שזה לאור הביקוש וההיצע, קיבלנו את עמדת המועצה שלא נדרש לעשות הגדלה רוחבית לביצים.

<אסף לוי: בשנה שעברה הייתה הגדלה של 7%.

<אסף לוי: השנה, על פי הערכות המועצה, נהיה קרובים לאיזון בתקופה מסוימת, בתקופה אחרת נהיה בעודף ביקוש צפוי, לכן ההחלטה הרוחבית שהמשרד קיבל היא לא לעשות הגדלה רוחבית.

<אסף לוי: המכסה מעודכנת ל-2 מיליארד 250.

<אסף לוי: המכסה כוללת את המכסות הקבועות של החקלאים, פלוס התוספות החד-פעמיות של להשלים לצמודי גדר, שזה כ-6 מיליון.

<אסף לוי: אנחנו נותנים השנה 10 מיליון ביצים ליצרנים חדשים.

<אסף לוי: זה עיקר ההתנגדות של המועצה.

<אסף לוי: הם ביקשו למחוק את סעיף 5, שזה הסעיף שמתייחס ליצרנים חדשים.

יעקב פרי: צמודי הגדר זה בעוטף עזה?

<אסף לוי: בכל מקום.

<אסף לוי: זה 9 קילומטר בדרום, 7 קילומטר בצפון.

<אסף לוי: אין תוספת אחידה.

<אסף לוי: יש את החלוקה של המכסות החדשות.

איתן כבל: כמה אתם מוסיפים?

<אסף לוי: 10 מיליון, שזה 20 מכסות לערך, פלוס 6 מיליון של נטועה.

איתן כבל: רק ה-10 מיליון חדש בתוך ה-2 מיליארד 250?

<אסף לוי: 10 מיליון ליצרנים חדשים.

<אסף לוי: השאלה אם אתה רואה את התוספת של נטועה, יערה ושומרה כתוספת חדשה.

איתן כבל: זה לא.

<אסף לוי: הטענות שהועלו על ידי חבריי המגדלים ועל ידי המועצה הן שצפויים עודפים של 40 מיליון מחודשי הקיץ.

<אסף לוי: חשוב שחברי הוועדה יבינו שיצרנים חדשים לא נכנסים לייצור מידי, לוקח כמה שנים טובות ל-10 מיליון האלה, אם נראה אותם בכלל.

איתן כבל: זו התשובה שנתתם גם שנה שעברה.

איתן ברושי: למה יש מידי פעם ייבוא ביצים?

<אסף לוי: בחגים.

<אסף לוי: יש העדפה מתקנת של 5 מכסות לאוכלוסיית המיעוטים, 5 מכסות ליצרנים בישובים חדשים, ו-5 מכסות לסמוכי גבול, שזה במקום לעדיפות לאומית שעשינו בשנה שעברה.

איתן ברושי: מה זה "סמוכי גבול", איזה מרחק?

<אסף לוי: 7 קילומטר.

<אסף לוי: זה לא צמודי גדר.

<לאה ורון: כמה זמן ניתן להחזיק ביצים בקירור?

<אסף לוי: חודש מההטלה.

איתן כבל: יש ביצים שיש להן טעם מוזר, טעם לוואי כזה.

איתן כבל: הן לא מקולקלות.

יצחק וקנין: בשנים האחרונות נעשה שינוי מקצה לקצה בהתייחסות של החקלאים לאחסון הביצים.

יצחק וקנין: זה לא מה שהיה פעם.

יצחק וקנין: אני זוכר שפעם היינו מאחסנים את הביצים לשבוע, שבוע וחצי, בחום של 38 מעלות, 40 מעלות.

יצחק וקנין: אין מציאות כזאת היום.

יצחק וקנין: היום יש חדר קירור לכל חקלאי.

איתן כבל: איך זה משפיע על הטעם?

יצחק וקנין: יש, לצערי הרב, הברחות מהשטחים.

איתן כבל: אתה מקבל את זה בשופרסל?

יצחק וקנין: זה יכול לחלחל לכל נקודה בארץ.

יצחק וקנין: אני מציע למנכ"ל משרד החקלאות ולמועצה לא לייבא ביצים.

יצחק וקנין: עדיף להשתמש בביצים של מדינת ישראל, כי האיכות שלהן פי 100 יותר טובה, הן מאוחסנות הרבה יותר טוב, הן נשמרות.

יצחק וקנין: המגדלים היום הם ברמה אחרת לגמרי.

יצחק וקנין: יום כן, יום לא מפנים את הביצים בתוך חדר הקירור.

<אסף לוי: המחיר של לא לייבא בשעות הפיקים, זה ליצור עודפים במצב שיש ייצור.

<יוסי אדוני: כבוד היושב-ראש, אני רוצה להודות לך בשם מגדלי ההטלה, בשם מושב נטועה, על העבודה הקשה והלא פשוטה שעשית בשנה האחרונה על-מנת לתקן את העיוות הזה בהחלטת הממשלה האחרונה.

<אסף לוי: גם אנחנו עזרנו.

<יוסי אדוני: תודה לכל מי שעזר.

<יוסי אדוני: שמתי לב שעזרתם הרבה יותר מעבר לקווים, אבל לא משנה.

<יוסי אדוני: זה לא סוד שלמשרד החקלאות יש חובת התייעצות עם המועצה לענף הלול לפני שהוא מביא את הכללים לוועדה.

<יוסי אדוני: נכון שהיו עיכובים.

<יוסי אדוני: הייתה התייעצות עם המועצה.

<יוסי אדוני: המועצה עשתה הערכות מצב לגבי כל הכללים האלה, היא העבירה את הסייגים שלה למשרד החקלאות.

<יוסי אדוני: משרד החקלאות לא קיבל את הסייגים שלנו.

<יוסי אדוני: ענף ההטלה זה ענף שמפרנס הרבה משפחות שנמצאות בגבול הצפון.

<יוסי אדוני: כולם יודעים את זה, זה לא סוד.

<יוסי אדוני: ענף ההטלה נמצא בתכנון.

<יוסי אדוני: מחובתנו לשמור על היציבות ועל התכנון בענף, מאחר ואנחנו יודעים מה יהיו ההשלכות אם היציבות הזאת תצא מפרופורציה.

<יוסי אדוני: הענף שלנו הגיע לרוויה.

<יוסי אדוני: אנחנו חייבים שנה להערכות מצב על-מנת לתכנן את ההמשך.

איתן כבל: אתה מדבר על ה-10 מיליון?

<יוסי אדוני: המלצנו למשרד החקלאות להקפיא לאלתר את כל התוספות, לבטל את הסעיף של כפל גידול.

<יוסי אדוני: למעט תיקון העוול של מושב נטועה, אנחנו מבקשים לבטל את כל התוספות, את כל מה שקשור בתקנות של תוספות של ביצים.

איתן כבל: אם יקבלו את ה-10 מיליון האלה, הם לא יראו תוצאות לפני 2019.

איתן כבל: האם זו לא סכנה גדולה מידי?

איתן כבל: לך תדע מה יקרה עד אז, אולי תפרוץ מחלה.

איתן כבל: 10 מיליון זה טיפה בים.

<יוסי אדוני: ב-4 השנים האחרונות הוועדה קיבלה פה החלטות למכסות חדשות.

<יוסי אדוני: יש לנו מעל 150 מכסות - יתקן אותי מנכ"ל המועצה לענף הלול - שנמצאות כרגע בקנה.

<יוסי אדוני: יממשו אותן בשנתיים, שלוש וארבע השנים הקרובות.

<יוסי אדוני: אנחנו חייבים פסק זמן להערכת מצב.

<שמעון ביטון: אנחנו נמצאים ברגע זה עם עודפי ביצים.

<שמעון ביטון: נמצאים פה משווקים שיכולים להעיד על העודף שקיים כרגע בשוק.

<שמעון ביטון: זה גרם להורדה גורפת של מחיר הביצים לחקלאים.

<שמעון ביטון: בואו לא נשכח, התוספת של 7% לא באה לידי ביטוי.

<שמעון ביטון: עשרות מכסות לא באו לידי ביטוי.

<שמעון ביטון: הן יבואו לידי מימוש רק ב-2017.

<שמעון ביטון: מכיוון שיש הברחות גדולות מאוד ועודפים רציניים, אנחנו מבקשים, אדוני היושב-ראש, לקבל החלטה שב-2017 תהיה שנה של בחינה.

<שמעון ביטון: זה לא בהכרח שה-10 מיליון לא יבואו לידי ביטוי בשנת 2017.

<שמעון ביטון: אם תהיה התארגנות של מספר יצרנים שמבחינה כלכלית יהיה שווה להם להקים לול, הם יקימו אותו ב-2017.

<שמעון ביטון: אם זו תהיה מכסה בודדת, אולי לא.

<שמעון ביטון: מה שאנחנו יכולים לקחת על עצמנו זה את נושא נטועה.

<שמעון ביטון: נעשה להם עוול ב-2016.

<שמעון ביטון: אני מברך את הוועדה ואת מי שעשה לטובת העניין.

יצחק וקנין: ליערה לא נעשה עוול?

<שמעון ביטון: אני יודע על נטועה.

יצחק וקנין: המושב הכי פגוע מכל המושבים זה המושב שלי.

<שמעון ביטון: חבר הכנסת וקנין, אני שמח שתוקן העוול לכל מי שנעשה לו עוול.

<שמעון ביטון: צריך לקבל את ההחלטה ואת הדרישה שלנו.

<יוסי אדוני: צריך לתקן גם את העוול של יערה.

<משה רודנסקי: עבדתי 27 שנים במשרד החקלאות.

<משה רודנסקי: איך נוצר מצב שב-7,8 השנים האחרונות אנחנו באים אליך, אדוני היושב-ראש, כמו שני תלמידים שרבים ביניהם כדי שאתה ושאר חברי הכנסת תדאגו לשלום בית בינינו?

<משה רודנסקי: איך נוצר מצב שאין שום הבנה בין החקלאים לבין המשרד שאמור להוביל את החקלאות?

<משה רודנסקי: נקבעו כללים.

<משה רודנסקי: הכללים מועברים אלינו להבעת דעה.

<משה רודנסקי: נוצר מצב שהחקלאים והחקלאות לא מעניינים את משרד החקלאות.

<משה רודנסקי: אנחנו יכולים להגיד מה שאנחנו רוצים, אבל הם עושים מה שהם רוצים.

<משה רודנסקי: איכשהו צריך לשנות את זה, צריך לצאת מהקופסא הפוליטית הזאת.

<לאה יוגב: משרד החקלאות מגיש תקנות להנהלת מועצת הלול במשך 60 שנה.

<לאה יוגב: הנהלת מועצת הלול היא הנהלה מקצועית, יושבים שם גורמים מקצועיים, כולל משפטיים ממדרגה ראשונה, שבוחנים על פי נתונים אמיתיים ומקצועיים את כל הצרכים של השוק, של הצרכנים והמגדלים.

<לאה יוגב: אנחנו בשנה שנייה שמשרד החקלאות מגיש את זה אלינו כאל צופים מהצד.

<לאה יוגב: יושבת הנהלה, מחליטה החלטות אחראיות ממדרגה ראשונה, אבל משרד החקלאות מתעלם ומשתמש באיזו המלצה איפה שנוח לו.

<לאה יוגב: בסעיף 4 בדף ההסבר, אדוני היושב-ראש, מסביר משרד החקלאות שהוא מוריד איזו שהיא תוספת של מכסות מחשש לעודפים, כאשר בו זמנית הוא מוסיף את סעיף 7, את העניין של כפל מכסות, בטענה שיש איזו שהיא דרישה של צער בעל חיים להקים לולים לפי מגדרים כאלה ואחרים.

<לאה יוגב: מי שהולך להקים לולים יגדל שתי מכסות במקביל.

<לאה יוגב: בכך הוא מכפיל את כמות הביצים.

<לאה יוגב: זה דבר שמציף את השוק, זה דבר שמאיים על כל הענף.

<לאה יוגב: אני חייבת להזכיר למשרד החקלאות שצער בעלי חיים מתנגד בתוקף למתווה של כפל מכסות שהמשרד מוביל, הוא אף הגיש על זה בג"ץ.

<לאה יוגב: יש על זה צו מניעה חלקי.

<לאה יוגב: הוא מכניס לנו בדלת האחורית כפל גידול.

<לאה יוגב: הוא מתעלם מהמלצות מועצת הלול וההנהלה על כך שהשוק מוצף.

<מרדכי אלקבץ: אסף התעלם ממצב של עודף ייצור, לא רק עודף ביקושים.

<מרדכי אלקבץ: אנחנו נמצאים היום במצב הזה.

<מרדכי אלקבץ: איתן, אנחנו נמצאים בנקודת זמן קריטית בנוגע לשדרוג שלוחת ההטלה.

<מרדכי אלקבץ: יש את האיום של בג"ץ לגבי תקנות צער בעלי חיים.

איתן כבל: מוכר לי היטב.

<מרדכי אלקבץ: אנחנו נדרש להשקעות גדולות מצד המגדלים בתקופה של שדרוג הלולים.

<מרדכי אלקבץ: זה לא הזמן לערער את האיזון של הענף, זה לא הזמן לפגוע ברווחיות בענף.

<מרדכי אלקבץ: כל תוספת שתינתן תערער את היציבות.

<מרדכי אלקבץ: הקצינו כ-150 מכסות בשנים 2014-2016.

<מרדכי אלקבץ: כל ההקצאות האלו יתממשו בשנים 2017-2018.

<מרדכי אלקבץ: זה לא הזמן לערער את היציבות.

איתן ברושי: הדבר הכי חשוב זה שתצא מפה אמירה ברורה על כך שצריך לאשר את חוק הגליל ל-10 שנים בהטלה ובפטם.

איתן ברושי: אסור לתת לממשלה להתחמק, יש לזה היבטים תקציביים.

איתן ברושי: דובר על זה עם גפני בוועדת הכספים.

איתן ברושי: וקנין מחתים על הצעת חוק.

איתן ברושי: מדובר פה על המשך מצב קיים.

איתן ברושי: הממשלה הזאת לא מהססת לרמוס את החקלאות ואת החקלאים.

איתן ברושי: אלפים בדרך לכאן.

איתן ברושי: יש לה איזה כבוד, וטוב שכך, ליישובי הגדר בגבול לבנון.

איתן ברושי: זו לא רק ההתיישבות הקשה ביותר מול האויב האכזר ביותר, אלא הענף הזה של הלול, ההטלה והפטם הוא אמצעי הקיום של מי שנותן למדינה את חומת המגן מול החיזבאללה בגבול לבנון.

איתן ברושי: אולי אחרי שתפתרו את עמונה, תפתרו גם את דימונה.

איתן ברושי: מה שצריך לעשות זה לחזור ולומר שחוק הגליל הוא הדבר שצריך לחוקק.

איתן ברושי: מדובר פה על 100 מיליון שקל.

איתן ברושי: רציתי להחריג את הדיון בכל מה שקשור למערכת החינוך.

איתן ברושי: פנו אלי ממועצה אזורית.

איתן ברושי: אני לא נכנס להבדלים שיש.

איתן ברושי: אחת הבעיות הגדולות של החקלאות היא שאין לה דור עתיד, שאין לאף אחד עניין להיות חקלאי, בטח לאור המצב של ההורים שלו.

איתן ברושי: חשוב לגדל דור צעיר, לחנך שהביצה לא הגיעה מהסופר, היא הגיעה מהלול.

איתן ברושי: גם אם יש מגבלה, לא להחיל אותה על מערכת החינוך, כדי לאפשר לה להתפתח.

יצחק וקנין: אם אנחנו רוצים לשמור על הענף, צריך לשים את הכל על השולחן.

יצחק וקנין: כפל הגידול לא סתם עלה פה.

יצחק וקנין: מה זה כפל גידול?

יצחק וקנין: למה נתנו כפל גידול?

יצחק וקנין: נתנו כפל גידול, בשביל שחקלאי שרוצה לשדרג את הלול שלו ימשיך לגדל בזמן המעבר ללול הגדול.

יצחק וקנין: זו מטרה טובה, זו מטרה ראויה.

יצחק וקנין: מה עשו החקלאים?

יצחק וקנין: העבירו את מכסתם ללול גדול, אבל המשיכו לגדל בלול שלהם.

יצחק וקנין: הם לא בנו שום לול חדש.

יצחק וקנין: אם אתם חפצי חיים ורוצים לשמור על הענף הזה, בואו לא נכסה את הראש שלנו בעפר ונגיד שאנחנו לא רואים כלום.

יצחק וקנין: אנחנו רואים את האמת.

יצחק וקנין: איתן, תדע שלא מתבצעת ספירה בלולים הגדולים, זה מה שאמרו לי הפקחים ממועצת הלול.

יצחק וקנין: אם מגדל קטן כמוני מגדל 16 עופות יותר, בא מפקח ולוקח לי אותם.

יצחק וקנין: בלול גדול של 200 אלף מטילות הוא לא בודק, הוא אומר: איך אני עולה לקומה השביעית, העופות רצים לי מצד לצד.

יצחק וקנין: אם נלך היום ללולים הגדולים ולא נראה שיש שם 20% ו-30% יותר עופות, אני שם את המפתחות והולך הביתה.

<לאה ורון: מי צריך לבצע את הספירה?

יצחק וקנין: המועצה.

יצחק וקנין: צריך לגמור את הברדק הזה.

יצחק וקנין: טובלי יצחק, מנכ"ל מועצת הלול, הביא לי לפה את העניין של השכרת המכסות.

יצחק וקנין: אם אני לא יכול לגדל, אני יכול להשכיר את המכסה שלי.

יצחק וקנין: רבותיי, בפרוטוקול נכתב שיש 25 אלמנות ונכים שלא מסוגלים לגדל.

יצחק וקנין: נכתבו הדברים בפרוטוקול.

יצחק וקנין: אמרתי לו שהוא פותח פתח שאני לא יכול להשתלט עליו.

יצחק וקנין: רבותיי, אתם יודעים כמה מכסות מושכרות מ-25 מכסות של אלמנות ונכים?

יצחק וקנין: 600,700 מכסות.

<אסף לוי: מדובר על גידול משותף

יצחק וקנין: הייתי עושה מספר מגבלות בגידול משותף.

יצחק וקנין: צריך עד סוף שנת 2017 לתת אפשרות להשכרת מכסות, לא יותר.

יצחק וקנין: מי שלא יכול, שלא יגדל, שיצא מהענף.

יצחק וקנין: עכשיו הייתי עושה את זה.

יצחק וקנין: אני רוצה לראות למרחוק.

יצחק וקנין: יש אנשים שיגידו שהם באמצע גידולים.

יצחק וקנין: גם אם אני אאפשר השכרת מכסות, זה יהיה בתוך המושב של האדם.

יצחק וקנין: אני יכול להשכיר לו בתוך המושב שלי.

יצחק וקנין: אין העברה ממושב למושב, נגמר הסיפור הזה.

יצחק וקנין: את זה צריך לקבל היום.

יצחק וקנין: את העניין של העברה ממושב למושב צריך לסיים.

יצחק וקנין: אם תאשרו את זה, כל התקנות מצוינות.

<שמואל לויט: לגבי הלולים הגדולים שיש בהם כלובים גדולים שלא ניתן לספור ידנית, אנחנו עושים ספירה טוטאלית, אנחנו סוגרים את הלול ליום שלם.

<שמואל לויט: זה מאפשר לנו לדעת אם אדם מחזיק עודף או לא.

<שמואל לויט: יושבים פה כמה מגדלים שעברו את הספירה הזאת.

יצחק וקנין: אצל מגדל שמגדל 12 אלף הם מצאו עשרים ומשהו אלף מטילות.

יצחק וקנין: זה לול קטן.

יצחק וקנין: בלול של 100 אלף הם לא מסוגלים לספור.

יצחק וקנין: את זה הפקח שלך אמר לי.

<ירון וקרט: יושב פה הרגולטור שאחראי על כל ההסדרים ועל כל הכמויות של גידולים ומכסות.

<ירון וקרט: אנחנו ביקשנו שייתן לנו נתונים כמה עופות נמצאים בכפל מכסות.

<ירון וקרט: עד היום אנחנו לא יודעים את הנתונים.

<ירון וקרט: אנחנו יודעים שהמחיר הזה מתגלגל לאותו חקלאי קטן.

<יהודה הרצליך: אני יזם של פרויקט מאוד מעניין בתחום החינוך לנוער נושר, לנוער חרדי.

<יהודה הרצליך: אני מזמין כל אחד לבוא ולראות.

<יהודה הרצליך: לנו יש פעילות ענפה בתחום החקלאות.

<יהודה הרצליך: לנו יש לול לצריכה עצמית.

<יהודה הרצליך: השר היה אצלנו בביקור, הוא ביקש להסדיר את זה.

<יהודה הרצליך: חשוב מאוד לתת לבתי הספר שעוסקים בתחום החקלאות את הכלים על מנת לחזק אותם.

<יהודה הרצליך: כמו שאמרו פה, זו העתודה שלנו.

<צחי בן עיון: אני באתי לייצג את אבא שלי, חקלאי בן 78.

<צחי בן עיון: בתקנות שדנים בהן מדובר על 34 מיליון ביצים.

<צחי בן עיון: צריך לטפל בדבר הזה.

<צחי בן עיון: המצב הזה יוצר חוזק בלתי סביר למשווקים, כי המחיר של הביצה והביקוש יורדים.

<צחי בן עיון: מי שמרגיש את זה, איתן, זה המגדלים הקטנים.

<אסף לוי: הרעיון שעומד מאחורי סעיף 7, כמו שחבר הכנסת וקנין אמר, הוא לאפשר לחקלאים לעבור ללולים שעומדים בצער בעלי חיים, שעומדים בכל התקנות של רישוי עסקים.

<אסף לוי: כדי שחקלאי לא יחשוב אם הוא צריך, יכול או לא יכול להפסיק את חיי הלהקה באמצע, אנחנו חושבים שצריך לאפשר את כפל המכסות.

<אסף לוי: בתקנות כתוב שהסמכות היא של ועדת המכסות שיושבת במועצת הלול ועומדים בראשה המגדלים עצמם.

<אסף לוי: באחריות ועדת מכסות להגיד מי כן, מי לא, מי עובר ללול רפורמה, מי לא עובר ללול רפורמה.

<אסף לוי: הסעיף הזה הוא אופציונאלי, הוא אפשרות לתת לחקלאים לעבור ללולים שאנחנו חושבים שהם צריכים לעבור אליהם מרצון.

<אסף לוי: אנחנו לא רוצים כפל מכסות, אנחנו רוצים שזה יהיה אמיתי בשטח.

איתן כבל: אני לא אעשה את הסדר בדיוק בשעה הזאת.

איתן כבל: אני מבין שצריך לעשות סדר.

איתן כבל: את זה אני מבין מהדברים של חבר הכנסת וקנין ואחרים.

איתן כבל: אתם מבקשים ממני לקבל החלטות עכשיו.

איתן כבל: העניין ברור.

איתן כבל: יש מתח כבד, יש ויכוח לא פשוט.

איתן כבל: אני מתכוון להיכנס לזה.

איתן כבל: אני אכנס לדברים.

איתן כבל: אני לא מפחד מאף אחד.

איתן כבל: יש לנו פה תקנות שצריך להעביר.

איתן כבל: הנחת העבודה שלי היא שכולם צודקים.

איתן כבל: אני אקצה 3 חודשים לבדיקה.

יעקב פרי: נאשר את התקנות ל-3 חודשים?

איתן כבל: לא, אתה לא יכול להגיד לתרנגולת להטיל רק 3 חודשים.

איתן כבל: אנחנו נאשר את התקנות.

איתן כבל: 10 מיליון הביצים האלו לא ישנו לכאן או לכאן.

איתן כבל: ב-3 חודשים האלה נעשה את הבדיקה.

איתן כבל: אם בשלושת החודשים האלה אני אשתכנע שאכן הטענות השונות של המגדלים בנוגע לכפל מכסות, בנוגע ל-40 מיליון ביצים שהולכות להציף את השוק, בנוגע להשכרת לולים, הן נכונות, אני מראש אודיע שבשנה הבאה לא נאפשר תוספות כאלו ואחרות.

איתן כבל: אני לא יכול לשבת עכשיו מולכם ולקבל החלטות כאלו.

איתן כבל: זה לא נכון, זה לא הוגן.

יצחק וקנין: אני רוצה לחזור למהות של כפל הגידול.

יצחק וקנין: צריך לשקול לבטל אותו באופן מידי.

יצחק וקנין: איתן, אנחנו עוברים את הסאגה הזאת של צער בעלי חיים כל שני וחמישי.

יצחק וקנין: שדרוג ענף ההטלה עולה ויורד.

יצחק וקנין: אני מטפל בו מעל לראש שלי.

יצחק וקנין: אף חקלאי לא עשה את מה שצריך על פי הכללים, זאת אומרת, לשדרג את הלול שלו.

יצחק וקנין: חקלאים בודדים עשו את זה.

יצחק וקנין: לא צריך את כפל הגידול.

יצחק וקנין: במהות לא צריך אותו.

יצחק וקנין: הלולים הגדולים מגדלים פי 8 ממה שצריך לגדל.

יצחק וקנין: אם בתא הוא יכול לגדל 3, הוא מגדל פי 3.

יצחק וקנין: עדיין לא עברו בוועדת החינוך תקנות צער בעלי חיים.

יצחק וקנין: בשביל מה אני צריך כפל גידול, מה הוא נותן לי לענף?

יצחק וקנין: הוא לא נותן לי כלום.

יצחק וקנין: צריך לבטל אותו לחלוטין.

יעקב פרי: אני מצטרף בכל לב לחברי יצחק וקנין בעניין של לבטל את סעיף 7.

איתן כבל: אני רוצה להבין את העניין של כפל גידול.

איתן כבל: כפל גידול זה דבר אוטומטי, זה לא הולך עקב בצד אגודל?

איתן כבל: אנחנו ביקשנו לעבור ללולים חדשים.

איתן כבל: אין עדיין החלטה של ועדת החינוך לגבי הלולים שעוברים אליהם.

<אסף לוי: סעיף 7 שונה מן היסוד, כדי לפתור את הבעיה ולשים חגורה ושלייקס על הגידול הכפול.

יעקב פרי: איך?

איתן כבל: אני רוצה להבין מה המשמעות של כפל המכסות.

<אסף לוי: יש היום חקלאים שמגדלים את המכסה שלהם בלול הביתי הקטן.

<אסף לוי: אנחנו רוצים שהחקלאים יעברו ללולים גדולים יותר.

איתן כבל: אני הלוחם הגדול של זה.

<אסף לוי: יש היום דבר שנקרא "גיל אחיד".

<אסף לוי: אי אפשר לקחת ולאכלס את הלול הגדול כל פעם כשמתפנה להקה קטנה שרוצה להצטרף ללול.

<אסף לוי: אנחנו לא רוצים שהחקלאי יהרוג בטרם עת את הלהקה שלו, לכן נולד העניין של כפל מכסות, כפל גידול.

<אסף לוי: בגלל שאנחנו יודעים שאי אפשר לאכלס את הלול הגדול עם הלולים הקטנים בגילאים השונים, ואנחנו גם לא רוצים שהחקלאים יחכו שהלהקה תיכנס בלול הגדול, יש את כפל המכסות בלול הישן עד לסוף השנה הנוכחית, או עד שהלהקה מגיעה לגיל 24.

יעקב פרי: מה עם היכולת הכלכלית להקים את זה?

<אסף לוי: זה עוזר ליכולת הכלכלית שלו, כי זה נותן לו כפל הכנסה בתקופה הזאת.

איתן כבל: אני מבקש לדעת למי יש כפל, מי מגדל בפועל.

איתן כבל: אני רוצה רשימה פיזית מאלה שביקרו במקום, לא שמישהו אמר.

יצחק וקנין: אם לא בניתי שום לול, רק נכנסתי עם העופות שלי ללול של מישהו אחר, הלול לא שלי.

יעקב פרי: אנחנו רוצים לעשות טוב למגדלים, זו המטרה של כולנו, כולל המגדלים עצמם.

יעקב פרי: כפי שאני מבין את הסעיף, זה אמור להיות במסגרת של שדרוג לולים שכולנו רוצים אותו.

<לאה ורון: לרווחת בעלי החיים.

יעקב פרי: נכון.

יעקב פרי: אין נהלים, אין תהליכים, אין תקציבים, יש רק כותרת.

יעקב פרי: לפי מה שאני מבין, ואני מכיר חלק ממגדלי העופות בקו הצפוני, אין כרגע את היכולת.

יעקב פרי: אנחנו עלולים בהחלטה הזאת, שיכול להיות שהיא החלטה נכונה, להביא בסופו של דבר לקריסה של מגדלים שאין להם את ההון.

יעקב פרי: צריך מאוד להיזהר.

<שמואל לויט: לא צריכים לחכות שבועיים, אני יכול לומר לך כרגע.

איתן כבל: אתה לא אומר לי כלום עכשיו.

איתן כבל: עכשיו זה מילים בעלמא.

איתן כבל: אני רוצה את זה מסודר, רשום.

איתן כבל: אף אחד לא מלווה את עניין הביצים והלולים יותר ממני.

איתן כבל: אני רוצה להזכיר שעצרתי ובלמתי את הרפורמה של משרד האוצר בוועדת החינוך של הכנסת, לא רחוק מכאן.

איתן כבל: אני לא צריך הסברים, עם כל הכבוד, מאף אחד כאן.

איתן כבל: ישבתי שם, דפקתי על השולחן.

איתן כבל: זה היה כשהשרה הייתה אורית נוקד ממפלגתי.

איתן כבל: אני מתעלם לרגע מכל מה שאתם אומרים כאן.

איתן כבל: אנחנו נעביר את התקנות as is.

איתן כבל: אני לא מאשר את הכפל.

איתן כבל: ברגע שמשרד החקלאות יניח פה את הרשימה המסודרת שמראה לי שלזה מגיע, לזה מגיע, אני אכנס את הוועדה ואאשר את זה לאלתר.

יצחק וקנין: מקובל.

איתן כבל: אני חושב שזה פתרון הגון והוגן.

איתן כבל: לא נעים לי להגיד מה אני חושב על כל ההתנהלות של כולכם פה.

איתן כבל: לא אמרתי שאני לא מעביר את זה.

איתן כבל: אמרתי שאני רוצה להעביר את זה, אבל אני רוצה לדעת בדיוק איך כל אחד ואחד מתבצע.

איתן כבל: אין לי שום בעיה לאשר את זה.

איתן כבל: אני לא מוכן לאשר את זה גורף, בעיקר לאור הדברים שנאמרים כאן על כך שזה לא נעשה בפועל בשטח.

איתן כבל: אני עוד לא עסקתי בעניין של המשק המשפחתי, היחס שלי אליו.

איתן כבל: אני לא רוצה לגעת בזה.

<אסף לוי: יש חקלאים ויזמים שרוצים לעבור ללולים האלה.

<אסף לוי: הסעיף הזה עוזר ונותן להם לעבור.

<אסף לוי: מר אדוני צעק שהם לא רוצים לעבור לולים הגדולים, שהם רוצים להישאר במשק המשפחתי.

<אסף לוי: זו בדיוק המהות של להוריד את הסעיף הזה.

<אסף לוי: אנחנו צריכים להשאיר את האופציה הזאת.

<אסף לוי: כרגע זה בסמכות ועדת מכסות, שהרוב בה הם החקלאים.

<אסף לוי: אם יש טענות לגבי מה שהיה עד עכשיו, הטענות צריכות להיות מופנות למי שישב בוועדה.

<אסף לוי: אני מבקש להשאיר את תקנה 7.

<אסף לוי: כשנגיע לסעיף, אני מבקש להדגיש את השינויים שעשינו משנה שעברה.

<אסף לוי: אם צריך עוד שינוי, יש לנו עוד הצעה.

<שמעון אסרף: מדברים פה על לולים גדולים.

<שמעון אסרף: לי יש לול גדול.

<שמעון אסרף: העניין של כפל מכסה צריך להתבטל.

<שמעון אסרף: אי אפשר לגדל עופות אם אין לך רישוי עסקים.

<שמעון אסרף: אם אתה רוצה כפל מכסה, תעשה רישוי עסקים.

<אסף לוי: זה מה שמופיע בתקנות.

<לאה ורון: זה שייך לוועדת החינוך, לא אצלנו.

<אסף לוי: זה מפנה לסעיף 8 שדורש רישוי עסקים.

<שמעון אסרף: אין רישוי עסקים.

<משה רודנסקי: אני שומע את אסף מדבר.

<משה רודנסקי: זה כאילו שהחקלאים מפריעים לו.

<משה רודנסקי: הוא שוכח שמשרד החקלאות יצר את מתווה צביקה כהן.

<משה רודנסקי: אחרי שכשלה הרפורמה וראו שנושא השותפויות לא כל כך פשוט, צביקה כהן יצר מתווה של שני שלבים.

<משה רודנסקי: את השלב הראשון קיבלנו.

<משה רודנסקי: הבסיס של המתווה מדבר על שדרוג המשק המשפחתי בחלקה א', זאת אומרת, גם ליד הבית של המגדל, לא בהכרח בלולים חדשים וגדולים.

<אסף לוי: נכון, זה לא בהכרח.

<אסף לוי: קראתי את צביקה כהן, גם הייתי חלק מהוועדה.

<אסף לוי: דוח צביקה כהן נותן אפשרויות בחירה.

<משה רודנסקי: אתה יוצר כפייה, לא בחירה.

<יוסי אדוני: אני מבקש להוריד את הסעיף.

<יוסי אדוני: הענף הגיע לרוויה.

<יוסי אדוני: אנחנו מבקשים שנה של הפסקה להערכות מצב.

<יוסי אדוני: זו היציבות של הפרנסה שלנו.

<דניאל לגזיאל: שיפסיקו כולם לדבר על ביטול הלולים המשפחתיים.

<דניאל לגזיאל: אנחנו חיים מהלולים המשפחתיים.

<דניאל לגזיאל: אפשר לשדרג אותם בנחלה א'.

<שמעון ביטון: אדוני היושב-ראש, אני מתנצל שאת הדיון הזה אנחנו נאלצים לעשות דווקא אצלך בוועדה, אבל משרד החקלאות לא מוכן לשבת איתנו.

<שמעון ביטון: מאוקטובר אנחנו פונים למשרד החקלאות כדי שיגיש לנו את התקנות.

<שמעון ביטון: הוא לא הגיש.

<שמעון ביטון: לעניין כפל הגידול.

<שמעון ביטון: ב-1.1.2017, אם הסעיף הזה יעבור, יאכלסו כ-200 אלף עופות נוספים על הגב שלנו.

<שמעון ביטון: אתה לא תיתן החלטה לשחוט אותם באמצע הגידול.

<שמעון ביטון: זה ילווה אותנו למשך שנתיים.

<שמעון ביטון: משרד החקלאות רוצה רפורמה, אבל מה הוא בחר לעשות?

<שמעון ביטון: לתת בונוס לחקלאים חלשים, לדחוף אותם ללולים הגדולים במקום להילחם ולהביא כסף.

<שמעון ביטון: כמו שנלחמו על עמונה, שיילחמו על החקלאים עכשיו, לא בדרך הזאת שהם רוצים לדחוף אותנו ללולים החדשים.

<אסף לוי: הסעיף הזה נמצא שנים רבות בתקנות.

<אסף לוי: הסעיף הזה אושר בשנה שעברה, לפני שנתיים ו- 3 שנים.

<שמעון ביטון: אל תביא את הכסף לשדרוג בשיטה הזאת.

איתן כבל: אנחנו נתחיל את ההקראה.

איתן כבל: כשנגיע לסעיף 7, נעסוק בעניין.

איתן כבל: אם לא תשכנעו אותי, אני אדחה את הסעיף הזה עד שאקבל את הדוח.

<אסתר זנזורי-פריאל: תקנות המועצה לענף הלול (כללים בדבר מכסות לייצור ביצי מאכל לשיווק בשנת 2017), התשע"ז – 2016 בתוקף סמכותי לפי סעיפים 31 ו-53 לחוק המועצה לענף הלול (ייצור ושיווק), התשכ"ד - 1963 (להלן - החוק), לאחר התייעצות עם המועצה ובאישור ועדת הכלכלה של הכנסת, לפי סעיף 2(ב) לחוק העונשין, התשל"ז - 1977, אני מתקין תקנות אלה:

איתן כבל: מי בעד סעיף 1?

איתן כבל: בעד – פה אחד

איתן כבל: נמנעים – אין

יעקב פרי: מה היה קודם?

<אסתר זנזורי-פריאל: 2,220 מיליון.

איתן כבל: מי בעד סעיף 2?

איתן כבל: בעד – פה אחד

איתן כבל: נמנעים – אין

איתן כבל: אם לא נאשר את סעיף 7, אנחנו נשמיט את זה.

איתן כבל: מי בעד סעיף 3 עם ההערה?

איתן כבל: בעד – פה אחד

איתן כבל: נמנעים – אין

<מרב תורג'מן: את רוצה להפנות לתיקון של שנה שעברה?

<אסף לוי: .

<אסף לוי: דיברנו על זה.

<אסף לוי: הייתה תוספת של 7% בשנה שעברה.

<אסף לוי: השנה, לאור המלצת המועצה, הביקוש יעמוד בהיצע.

איתן כבל: מי בעד סעיף 4?

איתן כבל: בעד – פה אחד

איתן כבל: נמנעים – אין

יעקב פרי: אני מבין שלמגדלים קיימים לא יישארו מכסות.

<אסף לוי: לא.

יעקב פרי: למה לא?

<אסף לוי: מבנה האוכלוסייה הדרוזית, הערבית והצ'רקסית הם ביישובים קיימים.

<אסף לוי: יישובי סמוכי הגבול הם יישובים קיימים.

<אסף לוי: אנחנו רוצים לחזק את יישובי סמוכי הגבול.

<אסף לוי: אנחנו מחלקים 15 מכסות.

<אסף לוי: בסוף זה יישובי סמוכי גבול.

יעקב פרי: אם המגדלים לא צועקים, אני איתם.

איתן כבל: אנחנו לא מבקשים להגדיל את המכסות.

איתן כבל: יש 10 מיליון ביצים שאנחנו מבקשים להגדיר על פי החלוקה שנדרשת כאן.

<יוסי אדוני: אנחנו מבקשים לא לאשר את סעיף 5.

<יוסי אדוני: אנחנו מבקשים לעשות הערכת מצב במהלך השנה.

<יוסי אדוני: הענף שלנו הגיע לרוויה.

<יוסי אדוני: זאת גם הסיבה שאנחנו מבקשים להוריד את סעיף 7.

<יוסי אדוני: יש לנו מעל 150 מכסות שנמצאות בקנה.

איתן כבל: הסברתם את זה.

איתן כבל: אני לא מקבל את עמדתכם בעניין הזה.

איתן כבל: ב-3 החודשים הקרובים נערוך את הבדיקה.

איתן כבל: אם יסתבר שאנחנו נמצאים בנתיב הזה, אני אודיע שלא נאשר שום תוספת לשנה הבאה.

<שמעון ביטון: למי הם מכוונים באזור עדיפות לאומית?

<אסף לוי: כמו שחבר הכנסת פרי אמר, יש 15, כאשר אנחנו מחלקים 5,5,5.

<אסף לוי: כרגע העדיפות הלאומית לא אמורים להיות בלופ.

<אסף לוי: אנחנו חייבים לעשות סעיף סוגר, כי אנחנו לוקחים קבוצות ייחוס מאוד קטנות.

<אסף לוי: אם לו יהיה 5, לו יהיה 5, ולסמוכי גבול יהיו 5, אנחנו חייבים לעשות את העדיפות הלאומית כהגדרתה בהחלטת ממשלה 667.

<אסתר זנזורי-פריאל: ברשימה המפורטת.

איתן כבל: מי בעד 5(א), ירים את ידו?

איתן כבל: בעד – פה אחד

איתן כבל: נמנעים – אין

<מרב תורג'מן: "לא היה במועד כלשהו קודם לשנת התכנון" מתייחס למצב שלפני 2017?

<אסתר זנזורי-פריאל: כן.

<אסתר זנזורי-פריאל: בדקנו את זה, זה יותר מדויק.

איתן כבל: מי בעד 5(ב)?

איתן כבל: בעד – פה אחד

איתן כבל: נמנעים – אין

<שמואל לויט: היות ויש לנו 15 מכסות שמחולקות ב-3 סעיפי משנה של (א), סעיף (4) יהיה רק במידה ולא יאושרו כל ה-5.

<שמואל לויט: זה יוצר על המועצה עומס, כי מוגשות מאזורי עדיפות לאומית מאות בקשות, רובן הגדול הן בקשות סרק.

<שמואל לויט: אולי תהיה אחת או יהיו שתי מכסות שלא יוקצו בסעיפים (א), (ב) ו-(ג).

<שמואל לויט: אני מציע שלגבי העדיפות הלאומית שבסעיף משנה (4), ההודעה תפורסם תוך 60 יום מיום ההגרלה שבוצעה לסעיפים (א), (ב) ו-(ג).

<אסף לוי: אין לי בעיה.

<מרב תורג'מן: יש פה סמכות לבעלת המכסות לקבוע מועד נוסף להגשת בקשות מטעמים שיירשמו, ובלבד שההודעה על כך תפורסם בשני עיתונים לפחות.

<מרב תורג'מן: למה לא מכוח הסמכות הזאת?

<שמואל לויט: אם הפרשנות מאפשרת לנו בסעיף משנה (4) של (א) להודיע יותר מאוחר, אין בעיה.

<אסף לוי: אני חושב שלא נכון לפרסם את זה לכל עדיפות לאומית בשלב הראשון.

איתן כבל: מי בעד סעיף 5(ג), ירים את ידו?

איתן כבל: בעד – פה אחד

איתן כבל: נמנעים – אין

איתן כבל: מי בעד 5(ד)?

איתן כבל: בעד – פה אחד

איתן כבל: נמנעים – אין

<שמואל לויט: יש פה 5 מכסות שמוקצות ביישוב.

<שמואל לויט: 20% זה מכסה אחת.

<שמואל לויט: זה מונע מ-2 מגדלים מאותו ישוב להגיש בקשות.

<שמואל לויט: ההיגיון אומר שאם יהיו ישובים שירצו 2 להגיש, לא צריך למנוע מהם את זה.

<שמואל לויט: אני מציע לא לקבוע בשנה הזאת 20%, לקבוע 40%.

<אסף לוי: אין לי בעיה.

<מרב תורג'מן: במקום 20% יהיה 40%?

<אסף לוי: כן.

איתן כבל: מי בעד סעיף 5(ה) עם התיקון של 40%, ירים את ידו?

איתן כבל: בעד – פה אחד

איתן כבל: נמנעים – אין

<אסף לוי: בסעיף 5 עלה הנושא של מכסות לבתי ספר.

<אסף לוי: הייתה בשנה שעברה מכסה של 2 מיליון לבתי ספר.

<אסף לוי: היא הושמטה, מאחר והשנה עוד לא חילקו את ה-2 מיליון הקיימים.

איתן כבל: האם אפשר להכניס את ה-2 מיליון מהשנה שעברה?

<יהודה הרצליך: אנחנו צריכים לשנות את הכותרת.

איתן כבל: תביאו את התיקון, נאשר את זה.

<אסף לוי: אנחנו נרצה להכניס את סעיף 6(ב) משנה שעברה.

איתן כבל: ועדת המכסות, באישור השר, ולאחר שהתייעץ עם האגף לחינוך התיישבותי במשרד החינוך, רשאית לקבוע מכסה בהיקף של עד 500 אלף ביצים.

<מרב תורג'מן: צריך להוסיף את זה להתייעצות ולהתניה.

איתן כבל: הסעיף הזה לא הובא.

איתן כבל: אנחנו רוצים לגרום לכך שיהודה יוכנס לכאן.

<אסף לוי: את סעיף 6(ב) נחזיר לתקנות.

<אסף לוי: אני מקריא את סעיף 6(ב): ועדת המכסות, באישור השר, לאחר שהתייעץ עם אגף לחינוך התיישבותי במשרד החינוך או עם האגף להכשרה מקצועית במשרד העבודה והרווחה, רשאית לקבוע מכסה חדשה בהיקף של עד 500 אלף ביצי מאכל לבית ספר חקלאי או במסגרת להכשרה מקצועית שמתוכננת לקום בו מגמת לימוד.

<מרב תורג'מן: עלולה לעלות בעיה לגבי ההגדרה של מסגרת להכשרה מקצועית.

<אסף לוי: אדוני היושב-ראש, אני מבין שיש פה בעיות.

<אסף לוי: אני מציע לא להצביע על זה כרגע.

<אסף לוי: אם נראה שאנחנו הולכים לשיעורי בית עם סעיף 7, נלך עם שניהם.

איתן כבל: אני מקבל.

יצחק וקנין: מה רצינו לעשות בתקנה הזאת?

יצחק וקנין: לתת תמריץ לאדם שמפנה את הקרקע שלו לטובת האתר החדש של הגידול.

יצחק וקנין: מה קורה?

יצחק וקנין: אותו אחד שמקבל את ההטבה בביצים, את אותם 25 אלף ביצים על כל דונם, משאיר את הדונמים רשומים על שמו.

יצחק וקנין: אני רוצה שיהיה כתוב שזה לטובת האגודה.

יצחק וקנין: זה מחויב המציאות.

יצחק וקנין: צריך להיות לטובת האגודה החקלאית השוטפת.

יצחק וקנין: יש פה תמריץ לחקלאי שמפנה את הקרקע שלו לטובת הרפורמה.

<לאה יוגב: איציק צודק.

יעקב פרי: גברתי, את יכולה לקרוא את הסעיף עם התיקון?

<מרב תורג'מן: זה בהכרח אגודה חקלאית שיתופית?

<לאה יוגב: כן, זה חייב להיות.

יעקב פרי: אנחנו מבקשים שאת הניסוח הסופי תביאו ליועצת המשפטית של ועדת הכלכלה.

יעקב פרי: הנקודה ברורה, הגישה ברורה, גם הכוונה מקובלת.

<שמעון ביטון: משרד החקלאות ממשיך לפעול באותה שיטה.

<שמעון ביטון: במקום להביא כסף לטובת הקרקע, במקום להביא כסף לטובת שדרוג הלולים, תראה באיזו דרך הוא בוחר.

<שמעון ביטון: הוא נותן 25 אלף ביצים כפיצוי על דונם קרקע, הוא נותן 100 אלף ביצים תוספת למי שעובר.

<שמעון ביטון: הכל הוא ייתן בביצים, רק כסף לא.

<שמעון ביטון: מה שיביא את החורבן עלינו זה כל התוספות על התוספות.

<שמעון ביטון: זה ייקח אותנו לאיפה שמשרד החקלאות מכוון.

<שמעון ביטון: הוא לוקח אותנו לחיסול המשק, לחיסול הענף.

<לאה יוגב: את כל השדרוג הזה אי אפשר לנהל בביצים.

<לאה יוגב: החקלאים צריכים לשים כסף.

<לאה יוגב: אם אין להם כסף, באים בעלי הון, שמים את הכסף, לוקחים את הלולים, לוקחים את התוספות.

<לאה יוגב: החקלאים הקטנים נמחקים.

<לאה יוגב: זה קרה בפטם וברפת, זה יהיה גם כאן.

<לאה יוגב: משרד החקלאות שם את החרב על הצוואר שלנו.

איתן כבל: אני רוצה להזכיר שיש היום דיון באגף תקציבים על העניין הזה.

איתן כבל: לא לחינם זה לא יצא עדיין אל הפועל.

איתן כבל: אנחנו לא עוסקים עכשיו בנושא הזה.

<צחי חן: אני חושב שאת 6(א) צריך להשאיר כמו שהיה עד היום, אחרת זה יצור סכסוכים בין האגודה - -

<אסף לוי: שלא ייקח פיצוי.

איתן כבל: אני לא יכול להכניס כל סיטואציה של חקלאי לתוך התקנות.

איתן כבל: אנחנו עושים הסדרה כוללת.

איתן כבל: מי בעד 6(א) עם התיקון, ירים את ידו?

איתן כבל: בעד – פה אחד

איתן כבל: נמנעים – אין

<אסף לוי: אדוני היושב-ראש, עשינו בדיקה לגבי 40% במקום 20%.

<אסף לוי: זה צריך להישאר 20%.

<שמעון ביטון: אנחנו מבקשים להוסיף שהתוספת של ה-100 אלף ביצים תינתן ללולים עד 14 אלף מטילות תחת קורת גג אחת.

<שמעון ביטון: למה אני מכוון?

<שמעון ביטון: שלא יקומו לולים של 30,40 ויחלקו אותם לפלחים של 14.

<שמעון ביטון: הפריבילגיה הזאת תינתן רק ללול שתחת קורת גג אחת יאכלס עד 14 אלף מטילות.

איתן כבל: אני מכניס את התוספת הזאת של תחת קורת גג אחת.

<מרב תורג'מן: איך אתם מגדירים את המונח "תחת קורת גג אחת"?

<שמעון ביטון: אנחנו מציעים שלול שמאכלס בתוכו עד 14 אלף עוף יקבל את התוספת.

<אסף לוי: ועדת מכסות מאשרת את זה.

<אסף לוי: מי יושב בוועדת מכסות?

<שמעון ביטון: לא יהיה מצב שייצרו מחיצה ואחרי שיקבלו את התוספת יורידו אותה.

<שמעון ביטון: אני מבקש לנסח את זה כך שלולים עד 14 אלף מטילות יקבלו את התוספת.

<אסף לוי: הסמכות נמצאת אצל ועדת מכסות.

<אסף לוי: אנחנו כותבים את זה ככה בחוק.

<אסף לוי: הם יכולים לפרש את זה.

יעקב פרי: מה איכפת לך שיהיו כתובות המילים "תחת קורת גג אחת"?

איתן כבל: אנחנו נחזור לזה.

<יוסי אדוני: סעיף 6(ג) בא לתקן את העיוות של מושב נטועה.

<יוסי אדוני: החלטת הממשלה תיקנה חלק מהעיוות.

<יוסי אדוני: מדובר ב-20 מגדלים עם חצאי משרות בנטועה.

<יוסי אדוני: איך שהסעיף מנוסח, רק מספר בודד של מגדלים יצליחו להשלים את ה-500 אלף.

<אסף לוי: זה לא הופיע.

<יוסי אדוני: אני מבקש שכל ה-20 מגדלים של מושב נטועה יממשו את ההשלמה של ה-500 אלף.

<יוסי אדוני: אני מדבר על אלה שנמצאים בגדר הגבול.

<יוסי אדוני: אני מבקש שיימחקו המילים "שהוא קרוב משפחה מקרבה ראשונה".

<יוסי אדוני: יש מספר בודד שיש להם קרבה ראשונה.

<יוסי אדוני: אני רוצה שאלה שמגדלים את החצי מכסה בלולים של חברים או תושבים שהם לא מקרבה ראשונה, יממשו את התוספת.

<יוסי אדוני: אני רוצה להזכיר לכולם שמדובר רק בנטועה.

יצחק וקנין: זה צריך להיות רק ביישוב המדובר.

יצחק וקנין: אם זה נטועה, זה נטועה, זה לא ילך לשום יישוב אחר.

<אסף לוי: לקחנו את אותו סעיף של שנה שעברה.

<אסף לוי: הסעיף זהה לסעיף שהיה בשנה שעברה.

<אסף לוי: אנחנו לא חושבים שנכון להוריד את זה, כי זה לפתוח את השכירות שהם כל כך נגד.

<אסף לוי: זה נכון שבניסוח של שנה שעברה היה בתחום אותו יישוב, אבל בגלל הטענה הזאת אמרנו שנרחיב את זה לסמוכי גבול.

<אסף לוי: אני אדיש.

<אסף לוי: מה שיוחלט פה - -

איתן כבל: אני באתי להסדיר עוול, לא באתי לעשות עוול, לא באתי לייצר קומבינה.

איתן כבל: שאף אחד פה לא יטעה, אני רוצה ניסוח שבאמת מייצר פתרון למשפחות שגרות בנטועה, לא מעבר.

איתן כבל: אני לא בדלת האחורית מכשיר שכירויות או כל מיני פעולות כאלו.

איתן כבל: אני בא לתקן עוול, לא לייצר פתחים לבעיות אחרות.

איתן כבל: אני לא באתי לתקן לכל אחד במושב את החלקה שלו.

איתן כבל: קצת טעיתם, אפילו זו קצת חוצפה.

איתן כבל: אני באתי לתת מענה רוחבי לבעיות שעולות.

איתן כבל: מר לגזיאל לא היה מקבל את המכסה בלעדיי.

איתן כבל: יש גבול כמה עולים לי על הראש.

איתן כבל: הממשלה, שרובם תומכים בה שם, לא נקפה אצבע כדי לעזור להם.

איתן כבל: לא תהיה פריצה של בני משפחה, אמרתי את זה בדיונים הקודמים, אני אומר את זה גם כאן.

איתן כבל: עשינו מלחמה גדולה בעניין הזה.

איתן כבל: היה כאן דיון לא פשוט, בסוף קיבלנו הכרעה.

איתן כבל: אני לא מתכוון לפתוח אותו בשום פנים ואופן.

איתן כבל: מי שרוצה להבין למה זה התקבל, שיחזור לפרוטוקול משנה שעברה.

<אסף לוי: לתקן את זה בתחום אותו ישוב.

<יוסי אדוני: אני שותף למה שאיציק אמר לגבי משקו או מושבו.

<יוסי אדוני: מתוך 20 הילדים של נטועה יש 4 שיש להם רק אבא, שאר הילדים מגדלים אצל תושבים אחרים שהם לא בני משפחה מקרבה ראשונה.

<יוסי אדוני: אני רוצה שהם יישארו בישוב נטועה.

איתן כבל: אם יש מקרים חריגים, תבואו אחרי.

איתן כבל: אם צריך לפתוח עוד פעם, נפתח.

איתן כבל: אם תהיה פנייה, אסף והמנכ"ל יבחנו.

איתן כבל: אני לא מטפל בבעיות כי מישהו בא ואמר לי.

איתן כבל: לא יהיה דבר כזה.

איתן כבל: מי בעד 6(ג) עם התוספת והתיקון, ירים את ידו?

איתן כבל: בעד – פה אחד

איתן כבל: נמנעים – אין

איתן כבל: מי בעד סעיף (ד) , ירים את ידו?

איתן כבל: בעד – פה אחד

איתן כבל: נמנעים – אין

איתן כבל: אני מגיש רביזיה על סעיף 5(ה)(1) ו-(2).

איתן כבל: אסף, תתאר לי את המצב שסעיף 7 מתייחס אליו, אחר כך אני ארצה לדעת מה המציאות שמתקיימת היום בשטח.

איתן כבל: אולי יש לי רעיון.

<אסף לוי: הסעיף הזה בא, כפי שאמרנו בעבר, לעזור לחקלאים לקבל את ההחלטה לעבור ללול שעומד בתקנות צער בעלי חיים ורישוי עסקים, כדי שלא יצטרכו לבחור מתי להשמיד את הלהקה, לפני או אחרי, וכן לתת להם ביטחון כלכלי לתקופה הזאת.

<אסף לוי: הוספנו, בסעיף 7, לאחר הדיונים ולפי מה שהמועצה ביקשה, שכפל המכסות הזה הוא לתקופה קצרה, הוא רק כדי לעבור ללול החדש, באתר חדש.

<אסף לוי: הבהרנו את זה ב-3 מקומות.

<אסף לוי: כתבנו כך: "בתום התקופה האמורה בתקנת משנה זו לא יגדל בעל המכסה את מכסתו בלול הבסיס".

<אסף לוי: זה לא היה בתקנות בשנה שעברה ולפני שנתיים.

<אסף לוי: הוספנו את סעיף (ג), שלא היה קיים בתקנות הקודמות.

<אסף לוי: ועדת המכסות, שהיא זו שמחלקת את התוספת הזאת, תדרוש לראות התחייבות של המגדל שיודע שאם הוא מקבל את התוספת הזאת הוא נדרש להפסיק את הגידול בלול הבסיס.

<אסף לוי: התוספת הזאת היא חד פעמית, לא תהיה את הבעיה שאומרים: בוא תגדל אצלי, אחר כך תמשיך לגדל אצלך.

<אסף לוי: תהיה התחייבות.

<אסף לוי: הכפל מכסות נועד כדי להוריד את החשש במעבר ללולים החדשים שכולנו רוצים.

<אסף לוי: גם אתה, אדוני היושב-ראש, אמרת את זה לא פעם.

<אסף לוי: אמרנו שאם יש חששות, אפשר לשקול להוסיף סעיף שאומר שהתוספת הזאת תהיה בכפוף לקבלת אישור של מנהל המחוז במשרד החקלאות שראה שקיים לול באתר חדש.

<אסף לוי: שינינו את התקנות משנה שעברה.

<אסף לוי: בשנה שעברה היה כתוב רק אתר חדש, השנה כתבנו אתר חדש שהוקם בשנת התכנון ובשנה קודמת לו.

<אסף לוי: זה לא כל דבר.

<אסף לוי: אפשר לדרוש שיהיה אישור מקדים של מנהל המחוז על כך שבאמת קיים לול חדש שהוקם.

<אסף לוי: אנחנו רוצים לעצור את כל החששות האלה, אנחנו רוצים למסגר אותם.

<אסף לוי: אנחנו חושבים שהסעיף הזה חשוב.

<אסף לוי: יש לי שאלה למי שרוצה לבטל את סעיף 7.

<אסף לוי: אתם רוצים לבטל את סעיף 7 כולו, או רק את 7(א)?

<לאה יוגב: את כולו.

<אסף לוי: כולל את התוספת של 4 חודשים למי שקיבל שנה שעברה?

<יוסי אדוני: אנחנו מבקשים לבטל את כל הסעיף.

<יוסי אדוני: אנחנו מבקשים להשאיר את אלה שכבר נמצאים בכפל גידול עוד חודשיים.

<אסף לוי: זה לא חודשיים, זה עוד חצי שנה.

<שמעון ביטון: אתם הצעתם 4 חודשים.

<אסף לוי: אז בואו נבטל לגמרי את כפל המכסות.

<אסף לוי: אל תדברו בשני פנים.

<יוסי אדוני: ביקשנו את החודשיים האלה, בגלל שבתקופה הזאת של החגים יש צפי לחוסר של ביצים, צריך לייבא.

<יוסי אדוני: אמרנו שעדיף שהחקלאים שלנו, שהם ממילא נמצאים בגידול הזה, ייצרו את הביצים.

<יוסי אדוני: זה במקום שנייבא מטורקיה ומאירופה.

<יוסי אדוני: אין לנו התנגדות לבטל את הכל, לא להביא כלום.

<חן אסף: אני מתנגד לשיטה שתמריצים משלמים בביצים.

<חן אסף: תביאו כסף.

<חן אסף: תפסיקו עם כפל הגידול בשביל לעבור ללולים גדולים.

<חן אסף: לא משלמים בביצים, זו שיטה לא נכונה.

<דניאל לגזיאל: ב-2013 אישרו למושב נטועה 25 מכסות, מתוכן קיבלו רק 21.

<דניאל לגזיאל: הבת שלי הייתה רשומה.

<דניאל לגזיאל: אמרו לה שבגלל שהעבירה כתובת בחודש איחור, היא לא תקבל את המכסה.

<דניאל לגזיאל: באנו לפה.

<דניאל לגזיאל: חבר הכנסת יצחק וקנין עזר לי.

<דניאל לגזיאל: התקבלה החלטה על כך שהיא צריכה לקבל 500 אלף ביצים לאלתר.

<דניאל לגזיאל: אף אחד לא התייחס להחלטה הזאת.

<דניאל לגזיאל: עד היום לא קיבלתי את המכסה.

<דניאל לגזיאל: כשהלכתי לוועדת המכסות, התחכמו לי, נתנו לי מכסה בקול קורא.

<דניאל לגזיאל: מה זה אומר?

<דניאל לגזיאל: שאני צריך לול חדש.

<דניאל לגזיאל: אני כבר הרחבתי את הלול שלי, הוא מוכן לקלוט את המכסה של הבת שלי.

<דניאל לגזיאל: כבר 4 שנים הבת שלי רואה איך החברים שלה מקבלים, רק היא לא קיבלה את המכסה שלה.

<דניאל לגזיאל: זה עוול.

<דניאל לגזיאל: אני מבקש שעכשיו היא תקבל גידול משותף עם אבא שלה.

<דניאל לגזיאל: צריך להשוות אותה לנטועה, לילדי נטועה, כולל חוק הגליל שכביכול לא מגיע לה.

<דניאל לגזיאל: אני אומר שמגיע לה, כי היא הילדה הראשונה שנולדה במושב.

<דניאל לגזיאל: היא אלמנה שניסתה להסתדר בקיבוץ, רק לא הספיקה להעביר כתובת.

<דניאל לגזיאל: עכשיו היא חזרה הביתה.

<דניאל לגזיאל: היא צריכה להתפרנס.

<דניאל לגזיאל: אני מבקש לעזור לה.

<דוד שאול: אני קידמתי את ההרחבה במושב נטועה.

<דוד שאול: נטועה יושבת בשמורת טבע.

<דוד שאול: משרד החקלאות החליט ב-30 בנובמבר 2011 שמי שגר בנטועה יקבל, מי שלא גר בנטועה לא יקבל.

<דוד שאול: המקרה שתואר פה הוא מקרה מאוד קשה.

<דוד שאול: הילדה נולדה בנטועה, היא בת נטועה.

איתן כבל: איך אדוני נותן לי את הפתרון עכשיו?

<דוד שאול: היא צריכה להיכלל במסגרת ילדי נטועה שקיבלו את חצי המכסה.

<דוד שאול: היא צריכה לקבל במסגרת ההרחבה, במסגרת ההקצאה של 25 יחידות לנטועה שמשרד החקלאות הקצה.

<דוד שאול: ב-1956 הייתי בן 10.

<דוד שאול: להורים שלי היו 600 עופות.

<דוד שאול: ב-2016 הילדים שלנו קיבלו 800 עופות.

<דוד שאול: הייתה הבטחה לילדים שיבנו את הבית שלהם ויגורו שם.

<דוד שאול: זה לא נדל"ני, כי אם הם ימכרו הם יפסידו כסף.

<דוד שאול: אנחנו מחזיקים את הישוב הזה בשיניים.

<דוד שאול: 14 מייסדים כבר מתו.

<דוד שאול: אדוני היושב-ראש, עשית הרבה בשביל שיקבלו את ההשלמה, אני מאוד מודה לך, תתנו לאותם בנים שאין להם היום לולים ולא יכולים לגדל היום.

<דוד שאול: אולי תעשו את זה במחזור אחד ביישוב קו גדר על-מנת שזה ייתן מענה.

איתן כבל: עם כל הכבוד ללגזיאל והסיפור שלו, אני יודע לעשות את מה שיש ביכולתי לעשות, אני לא יודע לעשות את מה שהחוק לא נותן לי לעשות.

איתן כבל: זה לא שעכשיו באים ומבקשים ממני לאשר מכסות ואני בא לבת של לגזיאל ואומר לה: תיכנסי ללול, יהיה בסדר.

איתן כבל: נכון לרגע זה, החלטת הממשלה שנתנה לכם את האפשרות הזאת, פג תוקפה.

יצחק וקנין: המושב שלי היה צריך לקבל 18 מכסות.

יצחק וקנין: מכיוון שלא הייתה פרוגרמה הוא לא קיבל.

יצחק וקנין: אלה מושבים שקמו אחרי הישוב שלי.

יצחק וקנין: הם עברו כל אחד את הישוב שלי ב-80 מכסות, ב-90 מכסות, ב-100 מכסות.

יצחק וקנין: הישוב שלי עם 60.

יצחק וקנין: אני לא מעלה את זה.

יצחק וקנין: הייתה החלטה על מושב יערה, זה רשום בפרוטוקולים.

יצחק וקנין: אני כבר הבאתי את זה כמה פעמים.

יצחק וקנין: לו הייתה פרוגרמה המושב שלי היה מקבל 18 מכסות.

יצחק וקנין: הוא לא קיבל אותן.

איתן כבל: אי אפשר לעשות זה במסגרת הוועדה, אפשר לנסות לעשות את זה כמו שעשינו עם תיקון ההחלטה - -

<אסף לוי: אפשר להגדיל את המכסות החדשות כך שיהיו יותר מתמודדים.

<אסף לוי: רק להזכיר, איחדנו את המכסות ליישובי סמוכי גבול.

איתן כבל: איך זה עוזר?

<דניאל לגזיאל: איך זה עוזר לי?

<דניאל לגזיאל: אתה, משרד החקלאות, שללת ממני 4 שנים את הגידול, את הפרנסה של הבת שלי.

איתן כבל: אני לא יודע לתת מענה שהוא לא בסמכות שלי.

איתן כבל: אני לא יכול להמציא לעצמי סמכות.

איתן כבל: זה כאילו אני אומר מילים בעלמא, באוויר.

איתן כבל: אני יודע להפעיל איפה שיש לי סמכות, לא איפה שאין לי.

איתן כבל: אני מציע שתצא פנייה מסודרת.

איתן כבל: כמו שעשינו בפעם הקודמת בעניין נטועה, נפנה למשרד ראש הממשלה, נראה איך אנחנו מאשרים את זה.

<דניאל לגזיאל: מי יפנה?

איתן כבל: אני אפנה.

איתן כבל: אני לא יכול לתת לבת שלך בסמכות שאיננה נתונה לי, זו החלטה אחרת.

<דניאל לגזיאל: אין ישועה בבית הזה.

איתן כבל: הישועה יכולה להתחיל מהבית הזה.

<דניאל לגזיאל: משרד החקלאות לא יכול להתעלם מזה.

<דוד שאול: הם הביאו אותנו אליך במקום למשרד החקלאות.

<דוד שאול: אתה עוזר יותר ממשרד החקלאות.

איתן כבל: זה הפתרון שאני מציע.

איתן כבל: אני מקווה שאני אצליח לתת מענה.

איתן כבל: זה איננו תפקידי, זה איננו תפקידה של ועדת הכלכלה.

איתן כבל: בעניין נטועה פנינו לממשלה, ישבנו איתה, ברוך השם גם הצלחנו.

<דניאל לגזיאל: תפנה עוד פעם לממשלה בעניין שלי.

איתן כבל: זה מה שאמרתי.

<לאה יוגב: באים ומדברים פה על חקלאים שרוצים לצאת לשדרוג הענף.

<לאה יוגב: רק כדי לסבר את האוזן, שדרוג הענף לחקלאי במסגרת שמשרד החקלאות מציע הוא בסביבות ה-600 אלף שקל.

<לאה יוגב: אף חקלאי משפחתי לא עומד בזה.

<לאה יוגב: מה שיקרה בסעיף הזה הוא שבעלי ההון, שיכולים להוציא מיליון 400 על לולים כמו שמשרד החקלאות מציע, ייקחו את ההטבות האלה והמשק המשפחתי יחוסל.

<לאה יוגב: איתן, מה שעושים פה זה רותמים את העגלה לפני הסוסים.

<לאה יוגב: אף משק משפחתי לא עומד בתנאים האלה.

<לאה יוגב: ההטבה הזאת תלך לבעלי הון.

<לאה יוגב: אדון אסף אמר שיש יזמים.

<לאה יוגב: אני חושבת שמן הראוי שהוועדה תדע מי היזמים האלה, אולי הם עומדים מאחורי הדבר הזה.

איתן כבל: אני לא מאשר את סעיף 7.

איתן כבל: אסף, אי אפשר להחזיק את החבל בשני קצותיו.

איתן כבל: אם זה לא נכון פה, זה גם לא נכון כאן.

איתן כבל: זה לא שאני מוותר על סעיף 7.

איתן כבל: אם אנחנו רוצים ליצור מצב שנשדרג את הלולים, אנחנו צריכים לייצר אינסנטיב שהם יפעלו.

איתן כבל: הבחור ממטה יהודה רוצה כסף במקום ביצים.

איתן כבל: אני לא בדיון תקציבי.

איתן כבל: עד היום לא סיימנו את העניין של גודל הלולים.

איתן כבל: השאלה אם הפעולה הזאת אכן מתבצעת, או מישהו פה מסדר לעצמו איזה סידור נקודתי, קופון כזה או אחר.

<אסף לוי: לא מתבצעת.

איתן כבל: אני לא חולק עליך ועל אלה שאומרים הפוך.

איתן כבל: את מה שאני לא יודע, אני לא יודע.

איתן כבל: אני רוצה לייצר מנגנון בימים הקרובים.

איתן כבל: הייתי אומר שזה יהיה באישור ועדת הכלכלה, אבל נראה לי שזה לא מתפקידנו, זה מוגזם מידי.

איתן כבל: אם מישהו מקבל מכסה לתקופה מסוימת לשדרוג הלול שלו אבל לא ביצע את זה, יש פה פעולה שהיא פעולת רמייה.

<מרב תורג'מן: זה סעיף פלילי.

<מרב תורג'מן: יש פה הפרה עונשית.

<אסף לוי: מי אישר את זה?

<לאה יוגב: אסף, אתה מתנער מאחריות?

<אסף לוי: תנו לי את האחריות.

איתן כבל: אני רוצה שתביאו לכאן סעיף 7 מתוקן.

איתן כבל: הסעיף הזה צריך לתת לי סיפור דרך איך מתבצע ההליך, זאת אומרת, מי מבקש, איך מבקש, מי מאשר לו, מי מפקח עליו, תוך כמה זמן נעשית הבדיקה, מה הוא התיחום שאם מישהו לא הגיע לזה נלקחת ממנו המכסה לאלתר.

איתן כבל: מצידי, שיפזרו אותה בלולים אחרים.

<מרב תורג'מן: זה בדיעבד.

איתן כבל: אני מנסה שכולנו נדבר באותה שפה על סעיף 7.

איתן כבל: אם לא נדבר באותה שפה, אני אכריע.

איתן כבל: לשדרוג לולים אין דבר וחצי דבר עם פגיעה במשק המשפחתי.

איתן כבל: אני לא מוכן שהמשק המשפחתי יגדל את המטילות שלו בתנאים כפי שהם מתקיימים היום.

איתן כבל: מה הקשר בכלל?

איתן כבל: שהאזרחים לא ילכו לצפון לראות איך מגדלים להם ביצים.

איתן כבל: אני לא מדבר על זה.

איתן כבל: אני מדבר על כך שלוקחים טקט, משדרגים לטקט שני.

איתן כבל: אני לא אתן את ידי בוועדה הזאת לשקרים שמייצרים עודף ביצים, שמייצרים קומבינות של שכירויות והנצחת המצב שאנחנו לא מוכנים לו.

איתן כבל: קחו בחשבון שאני קצת מכיר את הענף.

איתן כבל: אנחנו נקבע דיון לפני סיום השנה.

איתן כבל: אתם שולחים לי מבעוד מועד, לא כשאני בדרך לוועדה, את הסעיפים מסודרים, כדי שאני אוכל לתת את ההתייחסות.

<אסף לוי: הצעה מחודשת שלנו לסעיף 7?

איתן כבל: כן.

<אסף לוי: הנתונים הם לא בסמכותי.

איתן כבל: אני רוצה מסמך אחד.

איתן כבל: אתם יודעים לדבר ביניכם.

איתן כבל: אני רוצה לקבל מסמך שיודע לתת את התשובות.

איתן כבל: עוד לא אמרתי אם אני תומך, לא תומך, מסכים ,לא מסכים.

איתן כבל: אני רוצה לדעת במה דברים אמורים.

איתן כבל: שים לב, כל הקבוצות מסכימות בעניין הזה.

איתן כבל: ההליך צריך להיות נהיר, ברור.

יצחק וקנין: עם סנקציות ברורות.

איתן כבל: למה אני אומר את זה?

איתן כבל: כי אני שומע את השדרוג הזה כל כך הרבה זמן, כאשר עוד לא ראיתי לול אחד משודרג.

יצחק וקנין: זאת הבעיה.

איתן כבל: אני רוצה תשובה לגבי בתי הספר.

איתן כבל: אני מבקש ממך לתת תשובה מקצועית, הכל בתיאום עם היועצת המשפטית שלנו.

<מרב תורג'מן: יש את התיקון ל-6(ב).

<מרב תורג'מן: זה משהו שצריך לבחון אותו.

איתן כבל: ב-6(ב) אני רוצה ניסוח משפטי, לא ניסוח של אצבע.

איתן כבל: הבנתי את מה ששמעון אמר, אני רוצה את זה בניסוח משפטי.

איתן כבל: אסף, אני רוצה ממך שתכין לי נוסח לגבי העניין של דני לגזיאל.

<דוד שאול: הבת שלו היא אפרגן רחל.

איתן כבל: זה לא משנה.

איתן כבל: אני צריך להוציא פנייה למזכיר הממשלה ולמנכ"ל משרד ראש הממשלה בעניין הזה, להגיד לו, אדוני, נעשה פה עוול כזה וכזה, הדרך היחידה לתקן את זה היא נקודתית, אני מבקש לבחון את העניין.

<אסף לוי: פעם החלטת הממשלה נתנה את המכסות האלו לאנשים.

<מרב תורג'מן: ההקשר המשפחתי לא מופיע בהחלטת הממשלה.

יצחק וקנין: לא שמית.

יצחק וקנין: המכסות ניתנו לפי ישובים.

יצחק וקנין: אני לא חושב שצריכה להיות בעיה בעניין הזה.

איתן כבל: דני, היום יום שני.

איתן כבל: עד יום רביעי אתה מעביר לאסף פנייה מסודרת, בלי סיפורי מורשת קרב.

איתן כבל: אני צריך שתכתוב שבתאריך זה וזה הייתה החלטה כזאת וכזאת, קיבלו כך וכך, הבת הלכה כך וכך, קרה כך וכך, אנחנו נמצאים בכך וכך, בלי סיפורים מסביב.

<דניאל לגזיאל: אין בעיה.

איתן כבל: יהודה, תשב עם אסף, תיתן לו את הנוסח.

איתן כבל: אני צריך נוסח שיודע לתת מענה.

איתן כבל: האם מעבר לסעיף 7 יש עוד נקודות במחלוקת?

<אסף לוי: זה להרחיב את מי שלא מגדל במשקו.

איתן כבל: את מה שלא הסכמתי לפתוח בפעם הקודמת, אני גם פה לא אפתח.

איתן כבל: אם יש עניין נקודתי, תבואו בדברים עם אסף.

איתן כבל: תחזרו אלי עם זה בדיון הבא.

איתן כבל: אתם כל שנה באים בשיטת הסלמי עם כמה בעיות של אחרים.

איתן כבל: זה תמיד מוצדק.

איתן כבל: אנחנו לא גוף רווחה, אנחנו מחוקקים, אנחנו צריכים לתת מענה.

איתן כבל: תדעו שליבי הולך לקראתכם.

איתן כבל: אם היו פה יושבי ראש אחרים, הדיון היה כבר מזמן מסתיים.

איתן כבל: הוא היה מעיף אתכם לכל הרוחות, זה לא היה מעניין אותו.

איתן כבל: אני מנסה להיות בסדר איתכם, אבל אתם עולים לי על הראש.

איתן כבל: אני לא מוכן לזה, זה לא יהיה.

איתן כבל: אסף, הבנתם את הראש שלי, הבנתם בדיוק מה שאני מבקש.

איתן כבל: את הדיון הבא נעשה קצר, אני לא אתן לאף אחד לדבר, רק מי בעד, מי נגד.

איתן כבל: תודה רבה, הישיבה נעולה.